Манастирът е основан около средата на XV век вероятно на мястото на по-стар храм. Ограбен е от малтийските рицари през 1530 г., а през 1612 г. пострадва при земетресение. След завладяването на острова от венецианците сенатът на Венеция отпуска средства манастира да бъде възстановен поради стратегическото му местоположение и след това той процъфтява до 1646 г., когато господари на Крит стават османците. След това за дълго манастирът е изоставен. През 1704 г. отново се възражда, тъй като е обявен за ставропигиален манастир и попада под специалната защита на патриарха. През 1821 г. по време на гръцката война за независимост монасите са изклани от турците и през следващите седем години манастирът отново е запуснат.